PATVIRTINTA

 Gimnazijos direktoriaus

 2021 m. vasario 5 d.

 įsakymu Nr. V – 47

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS MOKINIŲ INDIVIDUALIOS PAŽANGOS STEBĖJIMO,**

**FIKSAVIMO, PAGALBOS MOKINIUI TEIKIMO**

**TVARKOS APRAŠAS**

**I. BENDROSIOS NUOSTATOS**

1. Pagėgių sav. Vilkyškių Johaneso Bobrovskio gimnazijos mokinių individualios pažangos stebėjimo, fiksavimo ir pagalbos mokiniui teikimo tvarkos aprašas (toliau - Aprašas) parengtas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių mokymosi pasiekimų ir pažangos vertinimą, Pagėgių sav. Vilkyškių Johaneso Bobrovskio gimnazijos 2021-2024 metų strateginiu veiklos planu.

2. Aprašo paskirtis – siekti kiekvieno mokinio asmeninės pažangos per tam tikrą laiką, atsižvelgiant į jo asmeninės raidos galimybes ir bendrosiose ugdymo programose numatytus reikalavimus.

3. Tvarkos apraše vartojamos sąvokos apibrėžtos Ugdymo programų apraše, kituose teisės aktuose. Apraše vartojamos šios sąvokos:

**Mokinių pasiekimų ir pažangos vertinimas** – kriterijais grįstas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas ir kaupimas, interpretavimas ir naudojimas mokymo ir mokymosi kokybei užtikrinti.

**Įsivertinimas** – paties mokinio ugdymosi proceso, pasiekimų ir pažangos stebėjimas, vertinimas ir apmąstymas, nusimatant tolesnius mokymosi žingsnius.

**II. MOKINIŲ INDIVIDUALIOS PAŽANGOS STEBĖJIMO, FIKSAVIMO IR PAGALBOS MOKINIUI TEIKIMO NUOSTATOS, TIKSLAS IR UŽDAVINIAI**

4. Ugdymo procese mokytojas stebi kiekvieno mokinio mokymąsi ir padeda suprasti mokiniui, kas jau išmokta, ko dar reikia mokytis, kaip įveikti sunkumus, kokie mokymosi būdai veiksmingi. Formuojamojo vertinimo etape mokiniai, konsultuojami mokytojo, pagal kriterijus mokosi vertinti vienas kito ir savo darbą, įsivertinti pasiekimus ir pažangą. Formuojamasis vertinimas derinamas su diagnostiniu ir kaupiamuoju.

5. Mokinių individualios pažangos stebėjimo, fiksavimo ir pagalbos mokiniui teikimo tikslai:

5.1. padėti mokiniui mokytis ir bręsti kaip asmenybei, skatinti jo asmeninę ūgtį;

5.2. vertinti ugdymo kokybę, identifikuoti problemas, priimti pagrįstus sprendimus.

6. Mokinių individualios pažangos stebėjimo, fiksavimo ir pagalbos mokiniui teikimo uždaviniai:

6.1. nustatyti mokinių pasiekimų lygį bei pažangą;

6.2. išsiaiškinti kiekvieno mokinio stiprybes, ugdymosi poreikius, kartu su mokiniu ir jo tėvais (globėjais, rūpintojais) priimti sprendimus dėl tolesnio mokymosi, mokiniui būtinos pagalbos;

6.3. kaupti duomenis apie mokinio mokymosi pasiekimus ir pažangą, juos analizuoti, apibendrintai lyginti, daryti išvadas ir priimti reikiamus sprendimus;

6.4. palaikyti mokymąsi ir teikti savalaikį atsaką (grįžtamąjį ryšį) mokiniams ir mokytojams, gerinant mokymo(si) proceso kokybę;

6.5. stiprinti tėvų (globėjų, rūpintojų) ir mokyklos bendradarbiavimą, siekiant užtikrinti palankiausias mokiniams ugdymosi sąlygas.

**III. MOKINIŲ INDIVIDUALIOS PAŽANGOS STEBĖJIMAS IR FIKSAVIMAS**

7. Siekiant užtikrinti efektyvų individualios pažangos stebėjimo ir fiksavimo organizavimą, į procesą įtraukiami mokiniai, tėvai, dalykų mokytojai, klasių vadovai, švietimo pagalbos teikėjai, administracija.

8. **Mokinys** stebi savo mokymosi pažangą, kelia mokymosi tikslus, analizuoja pokyčius:

8.1. mokslo metų pradžioje su klasės vadovu ir mokytojais dalykininkais aptaria individualios pažangos stebėjimo ir fiksavimo tvarką;

8.2. 1-4 klasių mokiniai savo pažangą kiekvieną mėnesį fiksuoja įsivertinimo lapuose spalvomis: mėlyna – sekasi puikiai, galiu padėti draugui, žalia – sekasi gerai, nors kartais abejoju, geltona - reikės padirbėti, raudona – nieko nesuprantu, nemoku. Įsivertinimas planuojamas pamokos pradžioje, per pamoką arba po pamokos. Pusmečiui pasibaigus mokytojas užpildo kiekvieno mokinio individualios pažangos pokyčio lentelę. Mėnesio, pusmečio, mokslo metų pabaigoje mokiniai, mokytojai, tėvai aptaria pasiekimus ir numato iškilusių mokymosi sunkumų šalinimo būdus. Pirmoje klasėje mokiniai savo pažangą įsivertinimo lapuose fiksuoja nuo antrojo pusmečio.

8.3. 5-8, Ig-IVg klasės mokinys mokslo metų pradžioje atlieka įsivertinimą, numato lūkesčius ir individualią pažangą, numatytais laikotarpiais (signalinio, pusmečio, mokslo metų pabaigoje) fiksuoja mokymosi pasiekimų rezultatus ir matuoja kaitą, asmeninį tobulėjimą aptaria su klasės vadovu, tėvais (globėjais, rūpintojais), (2 priedas, 3 priedas, 4 priedas);

8.4. kompetencijų aplanke (segtuve) kaupia kompetencijas įrodančius darbus ir vertinimo visumą (individualios pažangos stebėjimo, fiksavimo ir įsivertinimo lenteles; kultūrinės- meninės ir pažintinės veiklos apskaitos lapą; gautus pagyrimo raštus, diplomus, padėkas ir kita).

9. **Klasės vadovas** organizuoja individualios pažangos stebėjimą, fiksavimą ir analizę:

9.1. mokslo metų pradžioje supažindina mokinius ir tėvus (globėjus, rūpintojus) su individualios pažangos stebėjimo, fiksavimo ir pagalbos mokiniui teikimo tvarkos aprašu;

9.2. nuolat stebi mokinio mokymosi pasiekimus, lankomumą, pagyrimus / pastabas, individualiuose pokalbiuose su mokiniu aptaria, kaip sekasi siekti geresnių mokymosi rezultatų;

9.3. mokinio individuali pažanga fiksuojama skaitmeniniame įrankyje (priedai);

9.4. mokinio individuali pažangos stebėjimas vykdomas elektroniniu būdu platformoje Google Classroom, bendrasisugdymas.lt.;

9.3. kartą per du mėnesius (pagal poreikį ir dažniau) klasės vadovas organizuoja klasės valandėlę mokinių pažangos ir pasiekimo klausimais;

9.4. ne rečiau kaip du kartus per mokslo metus analizuoja mokinių individualios pažangos įsivertinimo ir fiksavimo rezultatus, aptaria individualiai su mokiniu, jo tėvais (globėjais, rūpintojais);

9.5. mokslo metų pabaigoje pateikia mokytojų tarybai informaciją, kiek mokinių klasėje lyginant pusmečius padarė mokymosi pažangą bei siūlo didžiausią pažangą klasėje padariusį mokinį paskatinimui;

9.6. mokinių kompetencijų aplankus (segtuvus) laiko savo kabinetuose.

**10. Pradinių klasių mokytojas** stebi, fiksuoja, analizuoja individualią mokinio pažangą:

10.1. individualią mokinio pažangą stebi Mokytojų taryboje nustatytais būdais;

10.2. mokinio Pažangos stebėjimo aplanke kaupia Mokytojų taryboje numatytus mokinio atsiskaitomuosius darbus (testus, nacionalinių mokinių pasiekimų profilius ir pan.);

10.3. numatytais ugdymosi laikotarpiais analizuoja informaciją apie mokinio mokymosi pasiekimus ir numato pagalbos poreikį;

10.4. skatina mokinį siekti pažangos, įvertina jo pastangas;

10.5. bendradarbiauja su mokinio tėvais (globėjais, rūpintojais);

10.6. bendradarbiauja su kitais mokinį mokančiais mokytojais, pagalbos mokiniui specialistais;

10.7. pasibaigus mokslo metams parašo tėvams padėkas EDUKA dienyne.

11. **Mokytojas** stebi ir fiksuoja individualią mokinio pažangą:

11.1. mokslo metų pradžioje supažindina mokinius su mokymosi pasiekimų ir individualios pažangos stebėjimo, pasiekimų vertinimo, vertinimo ir įsivertinimo informacijos kaupimo ir fiksavimo sistema, aptaria vertinimo kriterijus, metodus ir formas;

11.2. nuolat stebi ir fiksuoja individualią mokinio pažangą pasirinktais ir mokytojų taryboje aptartais būdais, analizuoja rezultatus ir aptaria individualiai su mokiniu, esant poreikiui su klasės vadovu, tėvais (globėjais, rūpintojais), pagalbos mokiniui specialistais, administracija;

11.3. baigiantis pusmečiui, remdamasis mokinių pasiekimų ir pažangos stebėjimo rezultatais, kartu su mokiniais analizuoja sėkmes ir nesėkmes, planuoja tolimesnį mokymąsi.

12. **Administracija** organizuoja individualios mokinio pažangos stebėjimą, fiksavimą, analizavimą:

12.1. vykdo individualios mokinio pažangos stebėjimo ir fiksavimo stebėseną;

12.2. planuoja pažangos stebėjimo rezultatų aptarimą Mokytojų tarybos posėdžiuose;

12.3. inicijuoja stebėjimo rezultatais grįstų sprendimų priėmimą mokinių pasiekimams gerinti ir pažangai skatinti;

12.4. sudaro sąlygas mokytojams tobulinti kvalifikaciją mokinių individualios pažangos stebėjimo ir analizavimo srityje;

12.5. skatina mokinius gimnazijos Darbo tvarkos taisyklėse numatyta tvarka.

**V. PAGALBOS MOKINIUI TEIKIMAS**

14. Mokinio pasiekimus stebi ir analizuoja mokytojai dalykininkai, klasės vadovas, pagalbos mokiniui specialistai, administracija, tėvai (globėjai, rūpintojai), kad būtų laiku suteikta mokymosi pagalba.

15. Mokymosi pagalba teikiama pradinio, pagrindinio ir vidurinio ugdymo programos mokiniui, kai jo pasiekimų lygis yra žemesnis nei numatyta bendrosiose programose:

15.1. kai 5-8, Ig-IVg klasės mokinys turi 1 arba 2 nepatenkinamus įvertinimus iš eilės (1-4 klasės mokinys – mokytojo nuožiūra), mokymosi pagalbą teikia mokytojas diferencijuodamas ugdymą pamokoje;

15.2. kai 5-8, Ig-IVg klasės mokinys turi 3 nepatenkinamus įvertinimus iš eilės (1-4 klasės mokinys – mokytojo nuožiūra) arba yra praleidęs daugiau nei dviejų savaičių dalyko pamokas, dalyko mokytojas inicijuoja pagalbos teikimą mokiniui trumpalaikių konsultacijų metu.

16. Mokymosi pagalba teikiama gerai ir labai gerai besimokančiam mokiniui:

16.1. kai mokinio vieno ar dviejų dalykų pasiekimai signalinio pusmečio įvertinimuose yra žemesni nei ankstesnio pusmečio (1-4 klasės mokiniui – mokytojo nuožiūra), mokymosi pagalbą teikia mokytojas diferencijuodamas ugdymą pamokoje;

16.2. kai gabus mokinys ruošiasi olimpiadoms, konkursams, mokytojas dalykininkas inicijuoja pagalbos teikimą trumpalaikių konsultacijų metu.

17. Skiriant pagalbą konsultacijų forma:

17.1. mokytojas kartu su mokiniu ir direktoriaus pavaduotoja ugdymui sudaro pagalbos mokiniui teikimo planą (5 priedas);

17.2. apie pagalbos teikimą mokytojas dalykininkas informuoja mokinio tėvus (globėjus, rūpintojus) ir klasės vadovą EDUKA dienyne;

17.3. paskirtos trumpalaikės konsultacijos mokiniui tampa privalomos;

17.4. su mokymosi pagalbos rezultatais supažindinami tėvai (globėjai, rūpintojai) pasirašytinai;

17.5. mokymosi pagalbai teikti gali būti pasitelkiami ir mokiniai savanoriai.

18. Pagalbos priemonių veiksmingumą analizuoja pagalbą teikiantys mokytojai, klasės vadovas, pagalbos mokiniui specialistai.

19. Apie atsiradusius mokymosi sunkumus informuojama mokyklos Vaiko gerovės komisija, kuri su mokiniu, mokytojais, klasės vadovu, pagalbos mokiniui specialistais, mokinio tėvais (globėjais, rūpintojais) tariasi dėl tolesnės mokymosi pagalbos suteikimo.

**VI. BAIGIAMOSIOS NUOSTATOS**

20. Mokinio pažanga laikoma padaryta, jei įvertinimas nepakito ar yra aukštesnis.

21. Mokinio individualios pažangos stebėjimo duomenys naudojami mokyklos veiklos kokybės įsivertinimui, mokinių poreikių tenkinimui, palankios ugdymui(si) aplinkos kūrimui.

22. Siūlymus dėl mokinių individualios pažangos stebėjimo, analizavimo, vertinimo ir fiksavimo procedūrų keitimo teikia mokyklos pedagogai, mokiniai, tėvai.

23. Aprašas koreguojamas direktoriaus įsakymu.

SUDERINTA

Gimnazijos tarybos pasėdyje

2021-02-03

Protokolas Nr.2